Προσφυγή/αγωγή της 27ης Σεπτεμβρίου 2012 - ZZ κατά Ευρωπόλ
(Υπόθεση F-104/12)
Γλώσσα διαδικασίας: η ολλανδική
Διάδικοι
Προσφεύγων/ενάγων: ZZ (εκπρόσωποι: W. J. Dammingh και N. D. Dane, δικηγόροι)
Καθής/εναγόμενη: Ευρωπαϊκή Αστυνομική Υπηρεσία (Eυρωπόλ)
Αντικείμενο και περιγραφή της διαφοράς
Ακύρωση της αποφάσεως της Ευρωπόλ, η οποία εκδόθηκε σε εκτέλεση της αποφάσεως του Δικαστηρίου Δημόσιας Διοίκησης της 29ης Ιουνίου 2010 στην υπόθεση F-27/09, Hanschmann κατά Eυρωπόλ, με την οποία η Ευρωπόλ χορήγησε στον προσφεύγοντα κατ' αποκοπή ποσό για την αποκατάσταση των ζημιών που προκλήθηκαν από την απόφασή της η οποία ακυρώθηκε από το Δικαστήριο Δημόσιας Διοίκησης
Αιτήματα του προσφεύγοντος/ενάγοντος
Ο προσφεύγων/ενάγων ζητεί από το Δικαστήριο Δημόσιας Διοίκησης:
Να ακυρώσει την απόφαση της 28ης Νοεμβρίου 2011, με την οποία η καθής/εναγόμενη αποδίδει στον προσφεύγοντα το ποσό των 13.000 ευρώ προς αποκατάσταση της ζημίας που υπέστη και για την πλήρη εφαρμογή προγενέστερης αποφάσεως του Δικαστηρίου Δημόσιας Διοίκησης, καθώς και την απόφαση της 29ης Ιουνίου 2012, με την οποία απορρίφθηκε η ένσταση που υπέβαλε ο προσφεύγων/ενάγων κατά της αποφάσεως της 28ης Νοεμβρίου 2011,
να καταδικάσει την Eυρωπόλ στα δικαστικά έξοδα και να την υποχρεώσει να καταβάλει τον μισθό του εκπροσώπου.
____________